24/11/2020 | Administración LocalMunicipal
Arteixo
Secretaría Xeral
Aprobación definitiva das bases do programa de concesión de subvencións para a mellora da accesibilidade: instalación de ascensores e a eliminación de barreiras arquitectónicas nos edificios residenciais colectivos do municipio de Arteixo

ANUNCIO ASUNTO. –APROBACIÓN DEFINITIVA BASES DO PROGRAMA DE CONCESIÓN DE SUBVENCIÓNS PARA A MELLORA DA ACCESIBILIDADE: INSTALACION DE ASCENSORES E A ELIMINACIÓN DE BARREIRAS ARQUITECTÓNICAS NOS EDIFICIOS RESIDENCIAIS COLECTIVOS DO MUNICIPIO DE ARTEIXO. Téndose aprobado inicialmente polo Pleno da Corporación, en sesión ordinaria celebrada o día 29 de setembro do dous mil vinte, as “BASES DO PROGRAMA DE CONCESIÓN DE SUBVENCIÓNS PARA A MELLORA DA ACCESIBILIDADE: INSTALACION DE ASCENSORES E A ELIMINACIÓN DE BARREIRAS ARQUITECTÓNICAS NOS EDIFICIOS RESIDENCIAIS COLECTIVOS DO MUNICIPIO DE ARTEIXO.”, e téndose publicado anuncio de exposición pública no BOP de data 6 de Outubro do 2020 (BOP N.º 167), sen que se presentara reclamación algunha contra o mesmo, procédese á publicación do texto íntegro para xeral coñecemento. “BASES DO PROGRAMA DE CONCESIÓN DE SUBVENCIÓNS PARA A MELLORA DA ACCESIBILIDADE: INSTALACION DE ASCENSORES E A ELIMINACIÓN DE BARREIRAS ARQUITECTÓNICAS NOS EDIFICIOS RESIDENCIAIS COLECTIVOS DO MUNICIPIO DE ARTEIXO Primeira.–Obxecto. O obxecto destas bases é a regulación de subvencións en réxime de concorrencia competitiva, destinadas a determinadas actuacións de rehabilitación edificatoria, en materia de accesibilidade e eliminación de barreiras, nas edificacións de tipoloxía residencial colectiva do municipio de Arteixo. Segunda.–Actuacións subvencionables.2.1. Serán actuacións subvencionables, para os efectos da concesión das axudas económicas previstas nestas Bases, aquelas obras e instalacións novas de accesibilidade e eliminación de barreiras arquitectónicas nos elementos comúns en edificios de vivenda colectiva sitos no termo municipal de Arteixo, que reúnan os requisitos especificados na Base Cuarta, e sempre que se adecúen á normativa vixente e sexan executadas por empresas legalmente homologadas e autorizadas.2.2. As actuacións subvencionables deberán ser conformes coa normativa urbanística aplicable, e por tanto, deberán contar coa correspondentes licencia municipal de obras, ou, no seu caso, someterse ao réxime de comunicación previa, así como dispoñer de todas as autorizacións sectoriais preceptivas.2.3. Se contemplan as seguintes actuacións subvencionables para a accesibilidade integral. a) Primeira instalación de ascensores, salvaescaleiras, plataformas elevadoras, ramplas ou calquera outro dispositivo de accesibilidade, incluídos os adaptados as necesidades de persoas con discapacidade sensorial. b) Instalación de elementos de apoio, como grúas ou aparellos análogos, que faciliten o acceso e uso por persoas con discapacidade a elementos comúns da edificación. c) Instalación de elementos de información e aviso, luminoso e sonoro, que facilite a orientación nos usos de ascensores i escaleiras. d) A obra civil de baixada a “cota 0” precisa para a substitución do ascensor. e) Calquera outra instalación de elementos e/ou obras que sirvan para salvar o desnivel existente ata o portal e entre este e o ascensor (peldaños, escalóns…) e, en xeral, contribúan a salvar as barreiras arquitectónicas en escaleiras e vestíbulos.2.4. Son subvencionables instalacións novas quedando excluídas as melloras, ampliacións, substitucións, reformas ou reparacións de elementos preexistentes. No obstante, serán subvencionables os gastos referidos á modificación de elementos preexistentes no edificio para a súa adaptación á normativa de accesibilidade. Terceira.–Beneficiarios.3.1. Poderán beneficiarse das axudas reguladas nestas Bases as comunidades de propietarios de edificios de tipoloxías residencial colectivas sitos no termo municipal de Arteixo (A Coruña). 3.2. Os beneficiarios das axudas deben dar cumprimento ós requisitos establecidos no artigo 5 da Ordenanza Xeral reguladora da concesión de subvencións municipais e nos artigo 13 da Lei 38/2003, do 17 de decembro, Xeral de Subvencións, e o artigo 10 da Lei 9/2007, do 13 de xuño, de Subvencións de Galicia- 3.3. Os beneficiarios deberán estar ao corrente das súas obrigas tributarias co Concello de Arteixo, a non ter débeda pendente coa Facenda do Estado e da Comunidade Autónoma de Galicia, nin coa Seguridade Social, tanto no momento da concesión da subvención como no momento do pago da mesma.3.4. Non poderán obter a condición de beneficiario aqueles que incorran en calquera das prohibicións establecida no artigo 5 da Ordenanza Xeral Reguladora da concesión de subvencións municipais e nos artigos 13 da Lei 38/2003, do 17 de decembro, xeral de subvencións e no artigo 10 da Lei 9/2007, do 13 de xuño, de subvencións de Galicia. Cuarta.–Requisitos das edificacións. A edificación onde se pretenda levar a cabo a actuación subvencionable deberá reunir os seguintes requisitos: 1. Ser de tipoloxía residencial colectiva sito no municipio de Arteixo, excluíndose por tanto, as vivenda unifamiliares.2. Ter unha antigüedade mínima de 20 anos.3. Carecer dos dispositivos de accesibilidade que se soliciten (ascensores, salva escaleiras, ramplas ou outros). 4. Estar composta como mínimo de baixo e dúas plantas.5. Que polo menos o 60% da súa superficie teña uso residencial, excluídos os baixos e entresolos.6. Non ter incoado nin resolto expediente por infracción urbanística. Quinta.–Duración do programa e crédito dispoñible.5.1. Este programa de axudas se desenvolverá no exercicio que se determina en cada convocatoria.5.2. As axudas concederanse durante o citado exercicio con cargo ao correspondente orzamento municipal de gastos e en réxime de concorrencia competitiva ata esgotar o crédito anual dispoñible. No obstante, o Concello de Arteixo poderá suplementar ou incrementar a dotación orzamentaria, se así o estimase convinte, coas condicións e de acordo co procedemento legalmente establecido.5.3. A aplicación orzamentaria á que se imputarán as axudas do programa será a 1522.78000. Sexta.–Ámbito temporal das actuacións. Serán subvencionables as actuacións iniciadas con posterioridade ao 1 de xaneiro do ano que se determine na correspondente convocatoria que se publicará no Boletín Oficial da Provincia de A Coruña. Sétima.–Importes, límites e incompatibilidades das axudas.7.1. A contía máxima da axuda que se poderá conceder a cada comunidade de propietarios será dun 50% dos custos totais subvencionables e ata un máximo de 20.000 euros.7.2. Estas axudas serán compatibles con outras que para a mesma finalidade poidan concederse por entes públicos ou privados, se ben o total das axudas percibidas non poderá superar o 100% do custo subvencionable, poidendo neste caso reducirse as contías concedidas polo Concello como consecuencia da aprobación posterior doutras axudas para o mesmo fin. As beneficiarias de subvención, que finalmente perciban indemnizacións para acomenter a obra subvencionada, tanto derivada de seguros como de procesos litixiosos ou sexan beneficiarias de axudas de outras entidades, deberán poñelo en coñecemento do Concello de Arteixo, a fin de comprobar que non exista sobre finaciamento e recalcular, de selo caso, as axudas que en cada caso correspondan. Oitava.–Gastos subvencionables.8.1. Os gastos subvencionables a través deste programa de axudas será o custo total das obras ou instalacións efectivamente realizadas, incluídos os honorarios dos profesionais que interveñan na redacción do proxecto técnico ou da memoria valorada, informes técnicos e certificados, que sexan preceptivos, así como os gastos derivados da tramitación administrativa, sempre que todos eles estean debidamente xustificados.8.2. En xeral, considéranse subvencionables os custos de equipamentos, materiais, obra civil, man de obra e os impostos indirectos asociados a obra e posta en servizo do ascenso, de maneira que quede operativo.8.3. O custo subvencionable das obras, incluíndo os gastos sinalados no apartado anterior, non poderán superar os custos medios do mercado que corresponda a tales actuacións, os cales e determinarán de conformidade coa derradeira edición publicada da base de prezos da construción de Galicia ou normativa que a substitúa respecto da data da solicitude da subvención.8.4. Os traballos de instalación de ascensores e salva escaleiras deberán ser executados por empresas habilitadas, de acordo coa lexislación vixente en materia de ascensores e deberán contar co proxecto e dirección técnica que resulte preceptivo, de acordo co alcance da actuación que se subvenciona.8.5. Cando o gasto subvencionable supere os 50.000,00 €, deberán solicitarse polo beneficiario da subvención concedida un mínimo de tres orzamentos a contratistas diferentes. Novena.–Criterios de selección.9.1. As subvencións adxudicaranse en réxime de concorrencia competitiva, atea que se esgote o crédito orzamentario, seguindo a orde de prelación das solicitudes completas presentadas de conformidade co previsto nas presentes bases.9.2. Unha vez esgotada a consignación orzamentaria anual, as solicitude serán resoltas no próximo exercicio con consignación orzamentaria con carácter preferente, non sendo necesario que presenten de novo a solicitude, salvo que se renuncie expresamente a ela.9.3. Para o ordenamento das solicitude presentadas, terase en conta os seguintes criterio obxectivos, segundo valoración técnica: a) Accesibilidade dos residentes. As dificultades engadidas que teñen determinados colectivos ante a existencia de barreiras arquitectónicas nos seus lugares de residencia, faise necesario ofrecerlle unha maior protección que redunde na mellora das súas condicións de accesibilidade. Ata un máximo de 50 puntos. I. Mínimo do 50% dos residentes con idade igual ou maior de 65 anos: 15 puntos. II. Mínimo unha persoa residente con mobilidade reducida, legalmente recoñecida: 20 puntos. III. Mínimo dunha persoa residente en situación de dependencia, debidamente acreditada: 15 puntos b) Tipoloxía da edificación: número de andares, partindo do mínimo esixible para tomar parte da presente convocatoria. Ata un máximo de 20 puntos. I. Baixo + dous andares (mínimo): 5 puntos. II. Baixo + tres andares: 10 puntos. III. Maior número de andares: 20 puntos. c) Tipoloxía da actuación para accesibilidade integral. Ata un máximo de 30 puntos. I. A actuación inclúe instalación de ascensor e outros elementos: 30 puntos. II. A actuación inclúe unicamente instalación de ascensor: 20 puntos. III. A actuación non inclúe instalación de ascensor: 5 puntos. No caso de empate, terá preferencia a maior puntuación obtida no apartado a) referido. A continuación, a obtida no apartado c), e finalmente, a do apartado b). Décima.–Presentación de solicitudes.10.1. Lugar de presentación de solicitudes. A solicitude, xunto coa documentación preceptiva, deberá ser presentada no Rexistro Xeral do Concello ou nos rexistros establecidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, e de tendo en conta o disposto na Disposición Transitoria Segunda do mesmo texto legal.10.2. Prazo de presentación. O prazo de presentación de solicitudes para optar a estas axudas será o establecido na convocatoria específicas destas axudas que se publicará no Boletín Oficial da Provincia de A Coruña.10.3. Documentación a achegar. a) Impreso de solicitude conforme ao modelo das presentes Bases que se achega como Anexo I e Anexo II, asinados polo representante da comunidade de propietarios solicitante ou da persoa facultada para os efectos de tramitación da presente subvención. b) Copia auténtica do Cif da comunidade de propietarios solicitante. c) Copia auténtica do NIF do representante da comunidade de propietarios solicitante e acreditación documental da dita representación- d) Certificado de quen exerza as funcións de secretario/a da comunidade de propietarios, tanto do acordo de realización da actuación para a cal se solicita a subvención, como o de solicitar esta. e) Autorización a esta Administración para a obtención do datos relativos aos requisitos da edificación establecidos na base cuarta das presentes bases. f) Anteproxecto técnico asinado por técnico competente habilitado, no que se inclúa o orzamento desagregado e detallado do custo do investimento ou autorización para recabar o proxecto do departamento de urbanismo. g) Acta do acordo da Xunta de Propietarios polo que se adxudica a obra a determinada empresa contratista, xunto coa xustificación dos orzamentos que se teñan solicitados (mínimo de 3 ofertas cando o gastos subvencionable supere os 50.000,00€). h) Certificado bancario acreditativo do número de conta da comunidade de propietarios na que, no seu caso, desexa que se realice o ingreso da axuda. Esta conta deberá ser a mesma contra a que se realicen todos os pagamentos das obras ou instalacións subvencionadas. i) Certificados de estar ao corrente nas obrigas tributarias co Concello, Facenda do Estado e da Comunidade Autónoma de Galicia e coa Seguridade Social, ou autorización expresa para que o Concello acceda a esta información (Anexo II das presentes Bases). j) Para a aplicación do criterio de selección previsto na Base 9.3. a). i. k) Para a aplicación dos criterios de selección previstos na Base 9.3. a). ii. Iii: certificados do organismo competente de recoñecemento da situación de mobilidade reducida ou dependencia, así como certificados de empadroamento das persoas residentes que se atopan en tal situación.10.4. No caso de observarse defectos ou omisións subsanables na documentación presentada, notificarase aos solicitantes, concedéndoselles un prazo de 10 días para que enmenden a falta ou acompañen os documentos preceptivos, con indicación de que, se asín non o fixesen, teráselles por desistidos da súa petición, previa resolución que deberá ser dictada nos térmos previstos no artigo 21 da LPACAP. Sen prexuízo do disposto no apartado anterior, poderá requerirse ao solicitante para que presente canto datos, documentos complementarios e aclaracións resulten necesarios para a tramitación e resolución do procedemento. Undécima.–Proposta e acordo de outorgamento. A Xunta de Goberno Local, á vista da proposta formulada polo persoal técnico, resolverá motivadamente sobre a concesión ou denegación correspondente das axudas. O prazo máximo para resolver e notificar a resolución ao interesado será de seis meses, contados a partir da presentación da solicitude de subvención polo interesado nun rexistro válido, con toda a documentación completa. Se transcorrese o prazo máximo establecido para resolver, sen que reacaese resolución expresa, os interesados poderán entender desestimadas as súas solicitudes por silencio administrativo. A resolución de non admisión da solicitude, así como a que poña fin ao procedemento, concedendo ou non as axudas solicitadas, deberán ser notificadas ás entidades interesadas no prazo anteriormente indicado, con expresión dos recursos procedentes contra as mesmas. Contra as ditas resolucións, que poñen fin a vía administrativa, poderase interpoñer recurso potestativo de reposición, ante o mesmo órgano que dictou o acto, no prazo de un mes contado a partir do día seguinte ao da notificación da resolución, se esta fose expresa, ou, se o acto non fose expreso, en calquera momento a partir do día seguinte ao que se produza o acto presunto; ou ben directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do días seguinte ao da notificación da resolución, se esta fose expresa, ou de seis meses contados a partir do seguinte a aquel en que se produza o acto presunto. Se se interpón recurso potestativo de reposición, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición interposto. Duodécima.–Xustificación e pagamento da subvención.12.1. O prazo máximo de xustificación da subvención concedida axudas será o establecido na convocatoria específicas destas axudas que se publicará no Boletín Oficial da Provincia de A Coruña. En todo caso, antes desta data as obras subvencionadas deben estar completamente finalizadas.12.2. Para xustificar as actuacións subvencionadas, as comunidades de propietarios beneficiarias deberán presentar a seguinte documentación: a) Declaración responsable do cumprimento dos requisitos e condicións e da finalidade que determina a concesión da subvención. b) Certificado final de obra. c) No seu caso, acta ou documento de posta en marcha do aparello elevador e acreditación da súa alta no Rexistro de Aparellos Elevadores da consellería competente en materia de industria da Xunta de Galicia. d) Conta xustificativa coa que deben achegar facturas orixinais, ou copia cotexada, da totalidade dos gastos subvencionados que deberán reflectir de maneira desagregada o seu importe e de conformidade con documento técnico presentado para a obtención da subvención. Tales documentos deberán cumprir cos requisitos legais e regulamentariamente establecidos. e) Documentos bancarios acreditativos do pagamento das facturas presentadas. Estes pagamentos deberán efectuarse con cargo á mesma conta da comunidade de propietarios cuxo certificado bancario acompaña a solicitude. Non se admitirán pagos en efectivo, nin se admitirán como xustificantes os obtidos a través da rede internet, se non están validados pola entidade bancaria ou non dispoñen de códigos de verificación na sede electrónica da devandita entidade bancaria. f) Certificados de estar ao corrente coas obrigas tributarias co Concello, Facenda do Estado e Facenda da Xunta de Galicia, e coa Seguridade Social. O beneficiario poderá autorizar ao Concello para a súa obtención. g) Declaración responsable de non ter obtido ningunha outra axuda e/ou indemnización, pública ou privada, para a mesma finalidade para a que foi concedida a axuda. De selo caso, xustificación documental das concedidas ou percibidas, indicando á entidade de que se percibe e a súa contía (Anexo II das presentes Bases). 12.3. A falta de presentación da xustificación, ou a xustificación incompleta ou incorrecta no prazo establecido comportará a perda do dereito ao cobro total ou parcial da subvención, e as demais responsabilidades establecidas na Lei 9/2007, do 13 de xuño, se fose causa imputable á comunidade de propietarios beneficiaria.12.4. O Concello de Arteixo poderá comprobar, mediante a utilización dos medios que considere oportunos, a correcta aplicación das contías outorgadas en relación cos fins pretendidos, controlando o gasto e esixindo, de selo caso, responsabilidades, así como o reintegro de fondos, no caso de non ter sido cumprida a finalidade que motivou a concesión.12.5. Previa a xustificación da subvención nos termos previstos nas presentes Bases, a Xunta de Goberno Local, a proposta do técnico competente, procederá á aprobación da referida xustificación, autorizado o pago por importe da contía concedida e xustificada. O pago realizarase mediante transferencia á conta bancaria designada pola comunidade de propietarios beneficiaria.12.6. As subvencións serán minoradas proporcionalmente se o investimento xustificado e inferior ao orzamento que serviu de base para a resolución da concesión, sempre que estea garantida a consecución do obxecto. Décimo terceira.–Obrigas das entidades beneficiarias e revogación de axudas.13.1. Son obrigas das comunidades de propietarios beneficiarias: a) O cumprimento de todo o establecido nas presentes Bases. b( Utilizar a subvención para o fin concreto para o que foi concedida e nos prazos establecidos. c) Someterse ás actuacións de comprobación e inspección que o Concello de Arteixo considere pertinentes durante e despois das obras. d) Facilitar toda a información e documentación que lle sexa requerida polo Concello de Arteixo, no exercicio das súas funcións de fiscalización e control do destino das subvencións e do cumprimento das presentes Bases e normativa de aplicación. e) Conservar as facturas e os demais documentos xustificativos de aplicación dos fondos percibidos, incluídos os documentos electrónicos en tanto poidan ser obxecto das actuacións de comprobación e control. f) As demais obrigacións recollidas no artigo 11 da Lei 9/2007, do 13 de xuño, de subvencións de Galicia. g) Executar as actuacións subvencionadas de acordo co anteproxecto presentado coa solicitude e, polo tanto, de acordo coa licenza urbanística ou a comunicación previa e a documentación técnica presentada, as cales deberán recoller as mesmas obras que esa previstas na citada memoria valorada- e dentro dos prazos máximos que se indiquen na respectiva resolución de concesión e, de ser o caso, na licencia urbanística, cumprindo as demais condicións e prescricións que nela se establezan.13.2. Revogación de axudas: as axudas concedidas poderán ser revogadas, previa audiencia do interesado, por falseamento de datos ou incumprimento de calquera condición recollida nas presentes Bases. Décimo cuarta.–Incumprimento e reintegro das axudas.1. Se a comunidade de propietarios beneficiaria incumprise calquera dos requisitos establecidos nas presentes bases ou as condicións que, de ser o caso, se establezan na resolución de concesión, revogaranse as subvencións, coa obriga de reintegrala, nos termos legal e regulamentariamente establecidos.2. Así mesmo, procederá o reintegro da subvención concedida e dos xuros de mora correspondentes, nos supostos previstos no artigo 33 da Lei 9/2007, do 13 de xuño e no artigo 14 da Ordenanza Municipal Reguladora da concesión de subvencións municipal.3. Ás comunidades de propietarios beneficiarias das axudas reguladas nas presentes bases seralles de aplicación o réxime de infraccións e sancións previsto na Ordenanza Xeral Reguladora da concesión de subvencións municipais e demais normativa aplicable. ANEXO I SOLICITUDE A. DATOS DA COMUNIDADE DE PROPIESTARIOS SOLICITANTE. B. DATOS DO REPRESENTANTE. C. DESTINO SUBVENCIÓN.1. Liña de subvención a que se opta (marcar unha das tres):  Liña 1: Instalación de ascenso  Liña 2: Instalación de salvaescaleiras  Liña 3: Instalación de ramplas e outros dispositivos de accesibilidade 2. Custo subvencionable (custo da actuación para a que se solicita a subvención): 3. Importe que se solicita: D.ª./D. __________________________________________, como (representante) DECLARA: Que todos e cada un dos datos consignados na presente solicitude e documentación que se achega son certos e comprobables documentalmente, quedando enterada/o que o ocultamento ou falsidade destes dará lugar á esixencia das responsabilidades que deso puideran derivarse, así como da obriga de comunicar ao CONCELLO DE ARTEIXO, calquera variación dos datos declarados ou acreditados que puideran producirse no sucesivo. Arteixo, a _________de______ de 202. Asdo.: NOTA INFORMATIVA.–Os datos recollidos na presente solicitude facilitaranse de forma voluntaria; En caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, cuxo tratamento é responsabilidade da dirección do Concello de Arteixo, Área de Servizos Sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 15/99 de Protección de Datos de Carácter Persoal. Existe a posibilidade de cesión dos datos a outras Administracións, Entidades ou Organismos Públicos ou Privados, para o cumprimento de fins directamente relacionados coas funcións lexítimas destas entidades e do Concello de Arteixo. SR./A. ALCALDE-PRESIDENTE DO EXCMO. CONCELLO DE ARTEIXO Coa presente solicitude deberá achegar a seguinte documentación:  Copia auténtica do CIF da comunidade de propietarios solicitante.  Copia auténtica do NIF do representante da comunidade de propietarios solicitante e acreditación documental da dita representación.  Certificado de quen exerza as funcións de secretario/a da comunidade de propietarios tanto do acordo de realización da actuación para a cal que se solicita a subvención como do de solicitar esta.  Autorización ao Concello de Arteixo para a obtención dos datos relativos ós requisitos da edificación establecidos na Base Cuarta das presentes bases (anexo III).  Anteproxecto técnico asinado por técnico competente habilitado no que se inclúa o orzamento desagregado e detallado do custo do investimento.  Acta do acordo da Xunta de Propietarios polo que se adxudica a obra a determinada empresa contratista, xunto coa xustificación dos orzamentos que se teñan solicitado (mínimo de 3 ofertas cando o gasto subvencionable supere os 50.000,00 €).  Certificado bancario acreditativo do número de conta da comunidade de propietarios na que, no seu caso, desexa que se realice o ingreso da axuda. Esta conta deberá ser a mesma contra a que se realicen todos os pagamentos das obras ou instalacións subvencionadas.  Certificados de estar ao corrente nas obrigas tributarias co Concello, Facenda do Estado e da Comunidade Autónoma de Galicia e coa Seguridade Social, ou autorización expresa para que o Concello acceda a esta información (ou ben autorización segundo anexo III das presentes bases).  Declaración responsable (anexo II). ANEXO II DECLARACIÓN RESPONSABLE Dona./D.________________________________________________________, con DNI ______________, representante da comunidade de propietarios de ________________________________________________________________________, con CIF _________________________ DECLARO BAIXO A MIÑA RESPONSABILIDADE – Que a referida Comunidade de Propietarios se atopa ao corrente do cumprimento das súas obrigas coa Axencia Tributaria estatal, Facenda da Xunta de Galicia e co Concello de Arteixo, e coa Seguridade Social. – Que a referida Comunidade de Propietarios non incorre en ningunha das causas de prohibición para a obtención de subvencións públicas. – Que SI/NON ten solicitado e /ou obtido subvención e/ou axuda de calquera administración pública e/ou entidade pública e/ou privada para a mesma finalidade para a que se solicita a presente subvención. (No caso de que se indique que SI, deberá especificar o importe solicitado e/ou obtido e a entidade concedente, debendo acreditar documentalmente tal extremo). – Aceptar as actuacións de comprobación dos referidos datos que realice o Concello de Arteixo para os efectos do cumprimento do establecido nas bases específicas reguladoras do Programa trienal 2017-2019 de concesión de subvencións para mellora de accesibilidade: instalación de ascensores e a eliminación de barreiras arquitectónicas nos edificios residenciais colectivos do municipio de Arteixo aprobadas polo Pleno da Corporación e publicadas no BOP número ___, do ______. Arteixo,. de. de 202. O/a representante Asdo.: ANEXO III AUTORIZACIÓN Dona./D. ________________________________________________________, con DNI ______________, representante da comunidade de propietarios de ________________________________________________________________________, con CIF _________________________ AUTORIZO AO CONCELLO DE ARTEIXO A, para (indicar cunha X):  A obtención dos certificados correspondentes de estar ao corrente das obrigas tributarias co Estado, Xunta de Galicia e Concello de Arteixo, e coa Seguridade Social para os efectos da solicitude e da xustificación e pago da subvención regulada polas Bases específicas do Programa trienal 2017-2019 de concesión de subvencións para mellora de accesibilidade: instalación de ascensores e a eliminación de barreiras arquitectónicas nos edificios residenciais colectivos do municipio de Arteixo aprobadas polo Pleno da Corporación e publicadas no BOP número ___ de ______.  A obtención das correspondentes certificacións catastrais da edificación para a que se solicita a subvención, así como da documentación relativa ós demais extremos dos requisitos da edificación establecidos na Base Cuarta para os efectos de comprobar o cumprimento do establecido nas Bases específicas reguladoras do Programa Trienal 2017-2019 de concesión de subvencións para mellora de accesibilidade: instalación de ascensores e a eliminación de barreiras arquitectónicas nos edificios residenciais colectivos do municipio de Arteixo aprobadas polo Pleno da Corporación e publicadas no BOP número ___ de ______. Arteixo,. de. de 202. O/a representante Asdo.:” Asina dixitalmente na data documento electrónico Petar Arnaudas Nenchev (concelleiro de Promoción Económica). 19/11/2020